**TEHNISKĀ SPECIFIKĀCIJA**

**KOKSNES ŠĶELDAS PIEGĀDEI**

**2023.GADA OKTOBRĪ – 2023.GADA DECEMBRĪ**

**KATLU MĀJAI POLIGONA IELĀ 48B, DAUGAVPILĪ**

**(2.LOTE)**

|  |  |  |  |  |
| --- | --- | --- | --- | --- |
| **1.** | **Tehniskās specifikācijas priekšmets** | | | |
| 1.1. | Kopējais plānotais piegādes apjoms ir **1950 MWh**± 20% | | | |
| 1.2. | Piegādātājam jāpiegādā koksnes šķeldu **(„balto” – prasības definētas punktā 1.3.)** pēc Pasūtītāja mutiska vai rakstiska pieprasījuma, kurš saņemts ne vēlāk kā 3 (trīs) dienas iepriekš pirms plānotās piegādes. Piegādes jāveic darbdienās no plkst. 8:00 ÷ 22:00. | | | |
| 1.3. | „Baltā” šķelda: šķelda no sasmalcinātas koksnes - malkas, koka stumbriem bez zariem, kokapstrādes atlikumiem (nomaļiem) bez svešu (ne koksnes) frakcijas piemaisījumiem un bez zaru piejaukuma (dabīgā krāsā, nav sapuvusi vai ietrunējusi).  Šķeldā nedrīkst būt svešķermeņi (akmeņi, zeme, ledus, metāla šķembas), kas var izsaukt kurināmā padeves mehānismu apstāšanos vai bojājumu. Šķeldā nedrīkst būt skuju un lapu piejaukums. | | | |
| **2.** | **Atbilstības parametri** | | | |
| 2.1. | Prasības kurināmā – koksnes šķeldas („baltās”) piegādei: | | | |
|  | Piegādes vieta – **LK4 “Križi”, Poligona ielā 48b, Daugavpils**. Pirms piegādes šķeldas krava jānosver PAS „Daugavpils siltumtīkli” autosvaros Mendeļejeva ielā 13A, pēc šķeldas izkraušanas turpat jānosver tukša mašīna. | | | |
|  | Nr.  p.k. | Laka periods | Daudzums,  MWh | |
|  | 1. | 2023.gada oktobris | 350 | |
|  | 2. | 2023.gada novembris | 700 | |
|  | 3. | 2023.gada decembris | 900 | |
|  | **KOPĀ** | | **1950** | |
| 2.2. | Piegādi nodrošināt ar specautotransportu ar izkraušanu no aizmugures. | | | |
| **3.** | **Biomasas - koksnes šķeldas („baltās”) tehniskais raksturojums:** | | | |
|  | Parametri | | Mērvienība | Diapazons |
| 3.1. | Augstākais sadegšanas siltums | | MJ/kg | 18-21 |
| 3.2. | Mitruma saturs | | w-% | 30-50 |
| 3.3. | Blīvums | | kg/m3 | 250-400 |
| 3.4. | Pelnu saturs | | % | līdz 2 |
| 3.5. | Vidējais daļiņu izmērs | | mm | 30-100 |
| 3.6. | Kurināmā materiāla temperatūra | | ºC | -25…+35 |
| 3.7. | Daļiņu izmēri lielāki par 100mm (axbxc) | | % no tilpuma | līdz 1 |
| 3.8. | Daļiņu izmēri līdz 3mm, (sieta acu izmērs) | | % no tilpuma | līdz 1 |
| 3.9. | Sasaluši šķeldas gabali, ne lielāki par iepriekš norādītajiem | | % no tilpuma | līdz 5 |
| **4.** | **Citas prasības** | | | |
| 4.1. | Piegādājamajai koksnes šķeldai jāatbilst MK noteikumos Nr.686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” definētajiem ilgtspējas un siltumnīcefekta gāzu emisiju ietaupījuma kritērijiem.  **Pasūtītajam ir spēkā esošs SURE-EU sertifikāts.**  Saskaņā ar SURE-EU piegādes shēmu, ilgtspējīga biomasa var tikt iegādāta tikai no sertificētiem piegādātājiem, t.i. juridiskas personas un fiziskas personas, kuri ir SURE-EU sertificēti, vai arī var tikt veiktas piegādes pa tiešo no meža audzētājiem (privātajiem meža īpašniekiem vai meža apsaimniekošanas uzņēmumiem), kuri ir parakstījuši pašdeklarācijas un nepieciešamības gadījumā piekrīt ārējam auditam. Pasūtītājs var pieņemt ilgtspējīgu šķeldu arī no lauksaimniecības zemēm kā atkritumus SURE-EU izpratnē.  Iepriekš minēto nosacījumu izpildei **Piegādātājam kopā ar piedāvājumu jāiesniedz (pēc izvēles):**  **4.1.1. SURE-EU sertifikātu;**  **4.1.2. Meža un/vai lauksaimniecības zemes valdījumu apliecinošos dokumentus.** | | | |